Oficiālais Vēstnesis L 131 , 16/05/2002 Lpp. 0003 - 0005



Komisijas Regula (EK) Nr. 800/2002 (2002. gada 14. maijs), ar ko groza Regulu (EEK) Nr. 1686/72 par noteiktiem sīki izstrādātiem noteikumiem atbalstam par sēklām, kas attiecas uz stabilizācijas mehānismu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 154/2002 [2], un jo īpaši tās 3. panta 4.a punktu, tā kā: (1) Ar Regulu (EEK) Nr. 2358/71 izveido stabilizācijas mehānismu sēklām, kuras nav rīsu sēklas, ar kuru paredz maksimālu daudzumu, par kādu var pretendēt uz atbalstu, kā arī paredz šī maksimālā daudzuma sadales principu starp dalībvalstīm un sekas, kādas maksimālā daudzuma pārsnieguma gadījumā iestātos atbalsta samazināšanas ziņā. (2) Būtu jānosaka maksimālais to sēklu daudzums, kuras nav rīsu sēklas, par kādu Kopienā var pretendēt uz atbalstu, un daudzumi katrai dalībvalstij. Maksimālais daudzums katrai dalībvalstij ir vienāds ar vidējo rādītāju daudzumiem, kas novākti Regulā (EEK) Nr. 2358/71 minētajā pārskata periodā. Ņem vērā daudzumus, par kuriem ir paziņots Komisijai, ņemot vērā pielikuma 6. punktu Komisijas 1973. gada 14. novembra Regulā (EEK) Nr. 3083/73 par informācijas paziņošanu, kas vajadzīga, lai īstenotu Padomes Regulu (EEK) Nr. 2358/71 par sēklu tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1679/92 [4]. (3) Dažādas sēklu sugas saņem dažādu atbalsta apjomu. Lai tās padarītu līdzvērtīgas budžeta ziņā, katrai sugai jānosaka izlīdzināšanas koeficients, kura pamatā ir attiecība starp atbalsta apjomu katrai sugai un vidējo atbalsta apjomu. Vidējo atbalsta apjomu nosaka, ņemot vērā izdevumus, ko teorētiski var radīt sēklu daudzumi, kas veido maksimālo garantēto daudzumu. Maksimālo daudzumu Kopienai un valsts apjomus izsaka līdzvērtīgu daudzumu veidā. (4) Lai stabilizācijas mehānisms darbotos, jānosaka termiņš, kad dalībvalstīm jāpaziņo Komisijai par sēklu daudzumiem, kas paredzēti atbalsta pieteikumos, lai varētu aprēķināt samazinājuma koeficientus, kurus piemēro katrā dalībvalstī. (5) Dalībvalstīm, kuras pārsniegušas piešķirto valsts apjomu, atbalsta maksājumu var veikt tikai pēc tam, kad Komisija ir noteikusi samazinājuma koeficientus, kurus var piemērot katrai attiecīgajai dalībvalstij. Tādēļ jāparedz termiņš šo koeficientu noteikšanai. (6) Lai nodrošinātu to, ka stabilizācijas mehānismu piemēro vienīgi tādā apjomā, kādā ir Kopienas maksimālā daudzuma pārsniegums, un lai novērstu pārprodukciju, jebkurus daudzumus, kurus konkrētas dalībvalstis nav izmantojušas, jāsadala proporcionāli to valsts apjomam starp dalībvalstīm, kuras ir pārsniegušas savu valsts apjomu, un atbalsta samazinājuma koeficienti katrai attiecīgajai dalībvalstij secīgi jāaprēķina proporcionāli noteiktā valsts apjoma pārsniegumam. (7) Komisija nosaka samazinājuma koeficientus, kurus piemēro katrai attiecīgajai dalībvalstij. Tādēļ jānosaka metode, ar kuru dalībvalstīm jāaprēķina atbalsts, ko piemēro katrai sugai. (8) Lai dalībvalstis varētu ievērot konkrēto valsts ražošanas struktūras un jo īpaši sīkražošanas nozaru raksturu, dalībvalstīm jāparedz iespēja sadalīt savu valsts apjomu pa sēklas augu dzimtām vai sugām. (9) Šajā regulā paredzētie pasākumi ir saskaņā ar Sēklu pārvaldības komitejas atzinumu, IR PIEŅĒMUSI ŠO REGULU. 1. pants Komisijas Regulu (EEK) Nr. 1686/72 [5] groza šādi. 1. Regulas 3. pantu aizstāj ar šādu: "3. pants 1. No 2002. gada 1. jūlija sēklām, kuras nav rīsu sēklas, nosaka maksimālo daudzumu 305754 tonnas gadā, par kuru Kopienā var piešķirt atbalstu, kuru ražotājām dalībvalstīm sadala šādi. Beļģijai: | 10077 tonnas | Dānijai: | 93697 tonnas | Vācijai: | 31654 tonnas | Grieķijai: | 3846 tonnas | Spānijai: | 23976 tonnas | Francijai: | 52981 tonnas | Īrijai: | 1016 tonnas | Itālijai: | 18822 tonnas | Luksemburgai: | 865 tonnas | Nīderlandei: | 35856 tonnas | Austrijai: | 769 tonnas | Portugālei: | 769 tonnas | Zviedrijai: | 8132 tonnas | Somijai: | 5853 tonnas | Apvienotajai Karalistei: | 17910 tonnas | Šos apjomus izsaka līdzvērtīgos apjomos saskaņā ar 2. punktu. 2. Līdzvērtīgus daudzumus, par kuriem ir iesniegts atbalsta pieprasījums, pārveido, daudzumu par katru sugu reizinot ar tā izlīdzināšanas koeficientu, kas noteikts šīs regulas pielikumā. 3. Atbalsts sēklu audzētājam tiek sniegts, atbildot uz pieteikumu, kurš jāiesniedz pēc ražas novākšanas un pirms datuma, ko attiecīgā dalībvalsts noteikusi katrai sugai vai šķirņu grupai. 4. Neskarot 5. punktu, dalībvalsts sēklu audzētājam izmaksā atbalstu divu mēnešu laikā kopš pieteikuma iesniegšanas, bet ne vēlāk kā līdz tā gada 31. jūlijam, kas seko ražas novākšanai. Līdz tā gada 15. augustam, kas seko pēc ražas novākšanas, ražotājas dalībvalstis paziņo Komisijai par daudzumiem, par kuriem ir sagatavoti atbalsta pieteikumi. 5. Ja saskaņā ar Regulas (EEK) Nr. 2358/71 3. panta 4.a punkta ceturto daļu ir konstatēts noteiktas ražas maksimālā daudzuma pārsniegums, saņemot 4. punkta otrajā daļā sniegto informāciju, Komisija nosaka atbalsta samazinājuma koeficientus, kurus līdz tā tirdzniecības gada 30. septembrim, kas seko pārsniegumam, piemēro katrai attiecīgajai dalībvalstij. Atbalsta samazinājuma koeficientus nosaka proporcionāli 1. punktā noteiktā valsts apjoma pārsniegumam. Ja Komisija konstatē, ka konkrētā dalībvalsts nav pilnībā izmantojusi 1. punktā noteikto valsts apjomu, neizmantoto daudzumu par to pašu tirdzniecības gadu atkārtoti sadala starp dalībvalstīm, kuras ir pārsniegušas savu valsts apjomu. Komisija atkārtoti sadala šo summu proporcionāli šo dalībvalstu valsts apjomiem. 6. Dalībvalsts samazinātā atbalsta apjomu, ko piemēro katrai sugai, aprēķina, atbalsta apjomu reizinot ar samazinājuma koeficientu, kas iegūts saskaņā ar 5. punktu. 7. Pirms tirdzniecības gada sākuma dalībvalstis valsts līmenī var noteikt ražošanas profilu, valsts apjomu sadalot starp dažādām sēklas augu sugām un/vai dzimtām. Dalībvalstis, kuras paredz sev iespēju, kas noteikta iepriekšējā daļā, informē par to Komisiju un savlaicīgi tai paziņo par valsts līmenī plānotajiem pasākumiem. Šiem pasākumiem jābūt savienojamiem ar Regulas (EEK) Nr. 2358/71 3. panta 4.a punktu un 5. un 6. punktu, jo īpaši attiecībā uz atbalsta maksājuma ietekmi uz budžetu." 2. Šīs regulas pielikumu pievieno kā I pielikumu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 14. maijā Komisijas vārdā — Komisijas loceklis Franz Fischler [1] OV L 246, 5.11.1971., 1. lpp. [2] OV L 25, 29.1.2002., 18. lpp. [3] OV L 314, 15.11.1973., 20. lpp. [4] OV L 176, 30.6.1992., 17. lpp. [5] OV L 177, 4.8.1972., 26. lpp. -------------------------------------------------- PIELIKUMS " I PIELIKUMS Produkts | Izlīdzināšanas koeficients | 1.GRAUDAUGI (izņemot rīsus) Triticum spelta L. | 0,45 | 2.EĻĻAS SĒKLAS Linum usitatiss. (šķiedras lini) | 0,89 | Linum usitatiss. (eļļas lini) | 0,70 | Cannabis sativa L. | 0,64 | 3.GRAUDZĀĻU DZIMTA Agrostis canina L. | 2,38 | Agrostis capillaris L. | 2,38 | Agrostis gigantea Roth. | 2,38 | Agrostis stolonifera L. | 2,38 | Arrhenatherum elatius L. | 2,10 | Dactylis glomerata L. | 1,65 | Festuca arundinacae Schreb. | 1,84 | Festuca ovina L. | 1,36 | Festuca pratensis Huds. | 1,36 | Festuca rubra L. | 1,15 | Festulolium | 1,01 | Lolium multiflorum Lam. | 0,66 | Lolium perenne L. | 0,97 | Lolium x boucheanum | 0,66 | Phleum bertolonii (DC) | 1,60 | Phleum pratense L. | 2,62 | Poa nemoralis L. | 1,22 | Poa pratensis L. | 1,21 | Poa trivialis L. | 1,22 | 4.PĀKŠAUGI Hedysarium coronarium L. | 1,14 | Medicago lupulina L. | 1,00 | Medicago sativa L. (ekotipi) | 0,69 | Medicago sativa L. (šķirnes) | 1,15 | Onobrichis viciifolia SC | 0,63 | Pisum sativum L. partim. | — | Trifolium alexandrinum L. | 1,43 | Trifolium hybridum L. | 1,44 | Trifolium incarnatum L. | 1,43 | Trifolium pratense L. | 1,67 | Trifolium repens L. | 2,35 | Trifolium repens L. gigante | 2,22 | Trifolium resupinatum L. | 1,43 | Vicia faba L. partim. | — | Vicia sativa L. | 0,96 | Vicia villosa Roth. | 0,75 | " --------------------------------------------------